《挽故山东大方伯刘萝径先生四律 其四》
明代·邓云霄

封禅书成草未焚，岂无汉使索遗文。一抔已瘗生花笔，五色还留护垄云。

赋就大招空吊影，眠归长夜竟沉醺。休言地下词坛寂，才鬼诗仙总属君。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。